
ЧРЕЗ
ПРЕДСЕДАТЕЛЯ 
НА ОБЩИНСКИ СЪВЕТ БЯЛА

ДО
КМЕТА НА ОБЩИНА БЯЛА
ГРАД БЯЛА

			П  И  Т  А  Н  Е
ОТ  ОБЩИНСКИТЕ СЪВЕТНИЦИ 
ОТ КОАЛИЦИЯ  
АЛТЕРНАТИВАТА НА ГРАЖДАНИТЕ
В ОБЩИНСКИ СЪВЕТ БЯЛА, ОБЛАСТ РУСЕ
	
НА ОСНОВАНИЕ: Чл.33, ал.1, т.4 от ЗМСМА и чл.19, т.4 от Правилника за организацията и дейността на 
		Общински съвет  Бяла,				неговите комисии и взаимодействието му с общинската администрация
 
ОТНОСНО: Разходването на преходен остатък от 2024 г. по държавна дейност „Детски градини“ за закупуване на до 6 броя употребявани автобуси за нуждите на функция „Образование“ на  стойност до 42 000,00 лева крайна цена

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОДИН КМЕТ,  

[bookmark: _Hlk231823477][bookmark: _Hlk231823316]С Решение № 380 по протокол №30/25.09.2025 год. Общински съвет Бяла дава съгласие за закупуване на до 6 /шест/ броя употребявани автобуси за нуждите на функция „Образование“ на стойност до 42 000,00 лева крайна цена. Средствата да се осигурят от преходният остатък от 2024 г. на държавна дейност „Детски градини“.
На 28.05.2026 г. от изявление на управителя на „БЕСКУ“ ЕООД – град Бяла в редовното заседание на Общински съвет Бяла стана известно, че закупените автобуси не разполагат с климатична инсталация. В тази връзка молим да отговорите:
· 	Към момента на закупуването на автобусите било ли е известно на кмета на Община Бяла и на управителя на „БЕСКУ“ ЕООД, че същите не разполагат с климатична инсталация?
· Отразено ли е това обстоятелство в документите, придружаващи покупката, техническите спецификации или приемо-предавателните протоколи?
· Обсъждан ли е въпросът за липсата на климатична инсталация преди вземането на решение за закупуването на автобусите и ако да – какви са били мотивите въпреки това те да бъдат придобити за нуждите на превоза на деца и ученици?
· Защо не бяха информирани  общинските съветници преди приемането на Решение № 380 от 25.09.2025 г., че автобусите не разполагат с климатична инсталация?
· Счита ли общинската администрация, че липсата на климатична инсталация влияе върху условията и безопасността при превоз на деца и ученици през летния период? 
Молим да бъде предоставена и следната информация:
1. Колко броя автобуси реално са закупени със средствата, предвидени за тази цел?
2. Каква е общата стойност на извършените разходи за закупуването им?
3. Каква е стойността на всеки отделен автобус съгласно сключените договори или фактури?
4. Какви са регистрационните номера на закупените автобуси?
5. Молим да бъдат предоставени следните технически характеристики за всеки автобус:
· марка и модел;
· година на производство;
· VIN номер (идентификационен номер на превозното средство);
· брой места;
· вид гориво;
· екологична категория (Евро стандарт);
· мощност на двигателя;
· дата на първа регистрация;
· дата на придобиване от Община Бяла.
6. Представляват ли автобусите училищни автобуси съгласно нормативните изисквания за превоз на деца и ученици?
7. За какви конкретни нужди на функция „Образование“ се използват закупените автобуси към настоящия момент?
8. Има ли извършени допълнителни разходи след закупуването им – регистрация, застраховки, ремонтни дейности, техническо обслужване и други? Ако да, какъв е размерът им по отделни пера?
9. Какъв е остатъкът от средствата от одобрените до 42 000 лева /евро/ след извършените покупки?
10.  Извършена ли е пазарна оценка или проучване на пазарните цени преди закупуването на автобусите и ако да – молим да бъде предоставена информация за резултатите от нея.
В заседанието на Общински съвет Бяла 25.09.2025 год. стана ясно от зам. кмета на Община Бяла, че автобусите ще бъдат придобити от Община Бяла от Община Сливо поле, област Русе. Ако отговорът е положителен, молим да бъдат предоставени копия от договора (или договорите), решението за разпореждане на Община Сливо поле и всички съпътстващи документи, послужили като основание за придобиването на автобусите от Община Бяла.
Считаме, че исканата информация е от значение за упражняване на контролните правомощия на общинските съветници и за осигуряване на прозрачност при разходването на публични средства.
Молим отговорът да бъде предоставен  в законоустановения срок на email: koaliciya_ag@abv.bg 

